שרי טרקל

שרי טרקל (אנגלית: Sherry Turkle; נולדה ב-18 ביוני 1948) היא סוציולוגית ופרופסור למדעי החברה של המדע והטכנולוגיה במכון הטכנולוגי של מסצ'וסטס (MIT). מחקריה עוסקים בהשפעת הטכנולוגיה על הזהות האישית ועל מערכות היחסים של הפרט. היא גם בוחנת את ההשפעה הפסיכולוגית והחברתית של "חפצים", כגון רובוטים חברתיים, על האנשים, וכיצד טכנולוגיות אלה ואחרות משנות עמדות ותפיסות על החיים ועל הכישורים החברתיים של הפרט. טרקל נולדה בברוקלין שבניו יורק. ב-1969 למדה במכון ללימודי פוליטיקה בפריז שבצרפת. ב-1970 סיימה תואר ראשון במדעי החברה בקולג' רדקליף שבקיימברידג' (מסצ'וסטס), וב-1973 סיימה תואר שני בסוציולוגיה באוניברסיטת הרווארד. בשנים 1975–1976 עבדה כעמיתת מחקר בסוציולוגיה ב-MIT. ב-1976 סיימה תואר דוקטור בסוציולוגיה ופסיכולוגיה של האישיות; עבודת הדוקטור שלה נקראה "Psychoanalysis and Society: The Emergence of French Freud". מאז היא עובדת במחקר ב-MIT; ב-1991 קיבלה דרגת פרופסור לסוציולוגיה של המדע באוניברסיטה זו. בספרה "Psychoanalytic Politics: Jacques Lacan & Freud's French Revolution" בוחנת טרקל כיצד רעיונות מתחברים עם אנשים. הספר עוסק בקשר בין תחומים כגון היסטוריה של הפסיכואנליזה, חברה, קולנוע, תקשורת וביקורת ספרותית עכשווית. בספרה "The Second Self: Computers and the Human Spirit" משתמשת טרקל בתיאוריו של ז'אן פיאז'ה כדי לדון כיצד ילדים לומדים על מחשבים ואיך זה משפיע על דעותיהם. ב"העצמי השני", טרקל מתבוננת על המחשב לא כ"כלי", אלא כחלק של חיי הפרט החברתיים והפסיכולוגיים; כיצד המחשב משפיע על המודעות מעצמי אחד לאחר, ועל מערכת היחסים עם העולם. לטענתה, טכנולוגיה מזרזת שינויים לא רק במה שהפרט עושה אלא גם באופן שבו הוא חושב. טרקל טוענת כי חוויות הפרט עם מחשבים הן על הגבול בין דומם לבין הנפש; היא מנסה לבחון מדוע האדם חושב על דרכי פעולה של מכונה במונחים פסיכולוגיים, ומה משמעות הדבר עבור החברה. ספרה "Life on the screen", שיצא ב-1995, דן ב"זהות" ברשת. טרקל גילתה במחקרה כי למרות מיעוט הזהויות הבדויות ברשת, רוב המשתמשים מציגים מעין זהות מזוקקת, המדגישה פן חיובי יותר שלהם. נוצר קושי כשילדים קטנים מציגים את עצמם כמבוגרים, או מבוגרים כילדים, דבר המוביל למצב בעייתי של יחסים של אנשים מבוגרים עם ילדים שמתחזים למבוגרים וההפך. נושא נוסף בו דנה טרקל בספרה זה הוא הגישה של נשים אל הטכנולוגיה, שהיא אינה ליניארית. מחברת כינתה אותה "שליטה רכה" לעומת "שליטה קשה" של חשיבה ליניארית ומופשטת על מחשבים. בספרה "Alone Together: Why We Expect More from Technology and Less from Each Other", שיצא בינואר 2011, מתבססת טרקל על 15 שנות מחקר ומאות ראיונות, במטרה לבדוק את השפעת הטכנולוגיה על הזהות האישית ועל היחסים של הפרט עם הסובבים אותו. הספר מציג את הפרדוקסליות של ניתוק האדם לנוכח הרחבת קשרים וירטואליים על ידי שימוש באמצעים כמו טלפונים חכמים או רשתות חברתיות מקוונות. לטענתה רגשי האינטימיות והקרבה משתנים, והולכים ונעלמים מהחברה האנושית. נושא נוסף אליו היא מתייחסת בספרה הוא היחסים המתפתחים בין בני אדם לרובוטים או לתוכנות מחשב, כאשר במקרים רבים בני האדם שוכחים שבן זוג לשיחה מעין זה לא יכול להוות תחליף לאדם, כיוון שהוא מבוסס על בינה מלאכותית ואינו מסוגל לחוש הזדהות או אמפתיה אמיתיים וכנים. The Second Self, Computers and the Human Spirit, (1984), Simon and Schuster. ISBN 0246122161 Psychoanalytic Politics: Jacques Lacan & Freud's French Revoluntion, (2nd ed., 1992), Gilford Press. ISBN 0898624746 Life on the Screen: Identity in the Age of the Internet (1995), Simon & Schuster . ISBN 0684833484 Evocative Objects: Things We Think With, (Ed.), MIT Press (2007). ISBN 0262201682 Falling for Science: Objects in Mind, (Ed.), MIT Press (2008). ISBN 9780262201728 The Inner History of Devices, (Ed.), MIT Press (2008). ISBN 9780262201766 Simulation and Its Discontents, MIT Press (2009). ISBN 9780262012706 Alone Together, Basic Books (2011). ISBN 9780465010219 Reclaiming Conversation: The Power of Talk in a Digital Age, Penguin Press (2015). ISBN 978-1-594-20555-2 * "A Passion for Objects: How science is fueled by an attachment to things." Interaction Studies, Vol. 8 No. 3, 2007. "The Secret Power of Things We Hold Dear". New Scientist, 9 June 2007. “Can You Hear Me Now?" , Forbes (90th Anniversary issue), May 2007. “Relational Artifacts with Children and Elders: The Complexities of Cybercompanionship”, (with Will Taggart, Cory D. Kidd, and Olivia Dasté). Connection Science, Vol.18 No. 4, December 2006. “A Sociable Robot to Encourage Social Interaction Among the Elderly” , (with Will Taggart and Cory D. Kidd). Proceedings of the 2006 IEEE International Conference on Robotics and Automation, Orlando, Florida, May 2006. "Diary.", London Review of Books, Vol. 28, 8, April 2006. “Whither Psychoanalysis in Computer Culture?”, Psychoanalytic Psychology: Journal of the Division of Psychoanalysis, American Psychological Association, Winter 2004. "How Computers Change the Way We Think." , The Chronicle of Higher Education: Information Technology, January 30, 2004. “Technology and Human Vulnerability.” , Harvard Business Review, September 2003. “From Powerful Ideas to PowerPoint.” , Convergence: The Journal of Research into New Media Technologies, 9, 2, Summer 2003. “Lord of the Hackers.”, New York Times, Op-Ed, 7 March 2002. סייבר-פסיכולוגיה מדיה וקבצים בנושא שרי טרקל בוויקישיתוף אתר האינטרנט הרשמי של שרי טרקל שרי טרקל, באתר dblp עמוד הבית של שרי טרקל באתר המכון הטכנולוגי של מסצ'וסטס (באנגלית) ביוגרפיה של טרקל (אורכב 09.06.2011 בארכיון Wayback Machine) (באנגלית) MIT Initiative on Technology and Self, מכון שיסדה טרקל ב-MIT (באנגלית) Liz Else, Sherry Turkle. "Living online: I'll have to ask my friends", New Scientist, issue 2569, 20 September 2006. - ריאיון עם טרקל (באנגלית) ריאיון עם טרקל, בתוכנית "קולבר ריפורט", 17 בינואר 2011 (באנגלית) עומר כביר, "אנשים הולכים עם הילדים לפארק, ובמקום לשחק בודקים אימיילים", 26 באפריל 2011, אתר כלכליסט גל מור, הבבואה תביט בנו חזרה, באתר ynet, 15 בנובמבר 2000 שרי טרקל, דף שער בספרייה הלאומית Psychoanalytic Politics: Jacques Lacan & Freud's French Revolution The Second Self: Computers and the Human Spirit Life on the screen Alone Together: Why We Expect More from Technology and Less from Each Other שיזף רפאלי, האם טוויטר משנה את הרגש?, באתר כלכליסט, 10 במרץ 2011 Ekbia, H. R. (2012), Alone Together: Why We Expect More from Technology and Less from Each Other by Sherry Turkle. New York: Basic Books, 2011. 384 pp. $28.95 (ISBN 9780465010219). J. Am. Soc. Inf. Sci., 63: 1897–1898. doi: 10.1002/asi.22658